PMIndiaData/PMIndiaSum huggingface dataset:
وزیر اعظم 19 فروری کو اندور میں میونسپل ٹھوس کچرے پر مبنی گوبر- دھن پلانٹ کا افتتاح کریں گے

نئی دہلی، 18/فروری 2022 ۔ وزیر اعظم جناب نریندر مودی ویڈیو کانفرنسنگ کے ذریعے 19 فروری کو دوپہر ایک بجے اندور میں ’’گوبر- دھن (بایو- سی این جی) پلانٹ‘‘ کا افتتاح کریں گے۔ وزیر اعظم نے حال ہی میں سوچھ بھارت مشن شہری 2.0 کا آغاز کیا تھا، جس کا بحیثیت مجموعی ویژن ’’کچرے سے پاک شہروں‘‘ کی تعمیر ہے۔ اس مشن کا نفاذ ’’ویسٹ ٹو ویلتھ‘‘ اور ’’سرکلر اکونومی‘‘ کے اصولوں کے تحت کیا جارہا ہے، تاکہ زیادہ سے زیادہ وسائل کی بازیابی کی جاسکے۔ ان دونوں اصولوں کو اندور بایو- سی این جی پلانٹ میں سمویا گیا ہے۔ اس پلانٹ کی صلاحیت روزانہ 550 ٹن علاحدہ کئے گئے مرطوب نامیاتی کچرے کو ٹریٹ کرنے کی ہے۔ توقع ہے کہ اس سے روزانہ تقریباً 17000 کلوگرام سی این جی اور روزانہ 100 ٹن نامیاتی کمپوسٹ (مخلوط کھاد) کی پیداوار ہوگی۔ یہ پلانٹ زیرو لینڈفل کے اصولوں پر مبنی ہے، جس میں کوئی بھی غیرمطلوبہ شئے کی پیداوار نہیں ہوگی۔ مزید برآں توقع ہے کہ اس پروجیکٹ سے متعدد ماحولیاتی فوائد حاصل ہوں گے، جن میں گرین ہاؤس گیس کے اخراج میں کمی، گرین انرجی کی دستیابی اور بطور کھاد نامیاتی کمپوسٹ کی پیداوار شامل ہیں۔ اندور کلین انرجی پرائیویٹ لمیٹڈ ایک مخصوص مقصدی اکائی ہے جس کی تخلیق اس پروجیکٹ کے نفاذ کے لئے کی گئی ہے، جسے اندور میونسپل کارپوریشن (آئی ایم سی) اور انڈو اِنوائیرو انٹیگریٹیڈ سالیوشن لمیٹڈ (آئی ای آئی ایس ایل) کے ذریعے پبلک پرائیویٹ پارٹنرشپ ماڈل کے تحت آئی ای آئی ایس ایل کے ذریعے 150 کروڑ روپئے کی 100 فیصد سرمایہ جاتی سرمایہ کاری کی مدد سے قائم کیا گیا تھا۔ اندور میونسپل کارپوریشن اس پلانٹ کے ذریعے پروڈیوز کیے گئے سی این جی کے کم از کم 50 فیصد کی خریداری کرے گا اور اپنے نوعیت کی پہلی پہل کے تحت سی این جی سے 250 سٹی بسیں چلائے گا۔ باقی ماندہ سی این جی کھلے بازار میں فروخت کی جائے گی۔ نامیاتی کھاد زرعی اور باغبانی سے متعلق مقاصد کے لئے کیمیاجاتی کھادوں کی جگہ لینے میں مدد کرے گی۔
وزیراعظم اور آسٹریلیا کے دولت مشترکہ کے وزیراعظم کے درمیان ٹیلیفون پر بات چیت

نئی دہلی، 6اپریل2020،وزیراعظم جناب نریندر مودی نے دولت مشترکہ آسٹریلیا کے وزیراعظم جناب اسکاٹ موریسن کے ساتھ آج ٹیلیفون پر بات چیت کی۔ دونوں رہنماؤں نے دنیا میں پھوٹے کووڈ-19 وبائی مرض اور ان کی متعلقہ حکومتوں کے ذریعہ اپنائی جا رہی حکمت عملیوں کے گھریلو ردعمل پر تبادلۂ خیال کیا۔ انہوں نے صحت کو لاحق موجودہ بحران کے تناظر میں اشتراک میں تحقیقی کوششوں سمیت باہمی تجربات کے تبادلہ کی اہمیت پر اتفاق کیا۔ وزیراعظم نے انہیں بتایا کہ حکومت ہند، سفری پابندیوں کی وجہ سے ہندوستان میں پھنسے ہوئے کسی بھی آسٹریلیائی شہری کو ضروری سہولت اور مدد فراہم کرانے کیلئے پوری طرح تیار ہے۔ عزت مآب وزیراعظم موریسن نے اسی طرح کی یقین دہانی کرائی کہ ہندوستان کے طلبہ سمیت آسٹریلیا میں مقیم ہندوستانی برادری، آسٹریلیائی سماج کے فعال حصہ کے طور پر اہمیت قائم رہے گی۔ دونوں ہی رہنماؤں نے ہند-آسٹریلیا شراکت داری کی وسیع اہمیت کے تئیں ہند- بحرالکاہل خطے میں صحت کو لاحق موجودہ بحران کو حل کرنے سمیت اپنے رشتوں پر توجہ مرکوز کرتے رہنے پر اتفاق کیا۔ ۔۔۔۔۔۔۔۔۔۔۔ م ن۔ ش س۔ک ا۔
وزیر اعظم نے پدم شری انعام یافتہ ڈاکٹر سوشوون بندوپادھیائے کے انتقال پرملال پر تعزیت کی

وزیر اعظم جناب نریندر مودی نے پدم شری انعام یافتہ ڈاکٹر سوشوون بندوپادھیائے کے انتقال پر ملال پر گہرے رنج وغم کا اظہار کیا ہے۔ ایک ٹوئٹ میں وزیر اعظم نے کہا؛ ’’ڈاکٹر سوشوون بندو پادھیائے نے انسانی جذبے کی بہترین عکاسی کی ہے۔ انھیں ایک مہربان اور بڑےدل والے شخص کے طور پر یاد رکھا جائے گا جنھوں نے بہت لوگوں کی دیکھ بھال کی اور اُنھیں ٹھیک کیا ہے۔ پدم ایوارڈ کی تقریب میں مجھے اُن کے ساتھ اپنی بات چیت یاد آئی ۔ ان کے انتقال سے بہت دُکھ ہوا۔ اُن کے اہل خانہ سے میری تعزیت اور تشفی۔ اوم شانتی‘‘
وزیراعظم نے   بہار کے کئی ضلعوں میں آندھی اور بجلی گرنے کے واقعات میں ہوئی ہلاکتوں پر اظہار تعزیت کیا ہے

وزیراعظم جناب نریندر مودی نے بہار کے کئی اضلاع میں آندھی اور بجلی گرنے کے واقعات میں ہوئی ہلاکتوں پر اظہات تعزیت کیا ہے۔ انھوں نے کہا کہ مقامی انتظامیہ راحت پہنچانے کا کام مستعدی سے کررہی ہے۔ اپنے ایک ٹوئیٹ میں وزیراعظم نے کہا: ’’بہار کے کئی ضلعوں میں آندھی اور بجلی گرنے کے واقعات میں کئی لوگوں کی اموات سے بے حد رنج و ملال ہوا۔ ایشور سوگوار کنبوں کو اس صدمے کو برداشت کرنے کی طاقت دے۔ ریاستی سرکار کی دیکھ ریکھ میں مقامی انتظامیہ راحت اور امدادی کام میں تندہی سے لگی ہوئی ہے۔‘‘
وزیر اعظم نے افغانستان کی قومی مفاہمت کی اعلی کونسل کے چیئرمین ڈاکٹر عبد اللہ عبد اللہ سے ملاقات کی

نئی دہلی، 08 اکتوبر: افغانستان کی قومی مفاہمت کی اعلی کونسل کے چیئرمین، ڈاکٹر عبداللہ عبداللہ نے آج صبح (8 اکتوبر) وزیر اعظم سے ملاقات کی۔ ’پڑوسی سب سے پہلے‘ کی حکومت کی پالیسی کو مدنظر رکھتے ہوئے، وزیر اعظم نے بھارت اور افغانستان کے درمیان تاریخی رشتوں کو مزید گہرا کرنے کے بھارت کے طویل مدتی عزم کی توثیق کی۔ دونوں لیڈران نے دو طرفہ اور علاقائی مفاد کے امور پر گفتگو کی۔ ڈاکٹر عبداللہ عبداللہ نے وزیر اعظم کو افغانستان میں قیام امن اور دوحہ میں جاری بات چیت کے بارے میں تفصیل سے بتایا۔ افغانستان کے ساتھ بھارت کے ترقیاتی تعاون سمیت دو طرفہ امور پر بھی گفتگو ہوئی۔ ڈاکٹر عبداللہ عبداللہ نے بھارت کی طرف سے ملنے والی 3 بلین امریکی ڈالر کی ترقیاتی امداد کی پذیرائی کی۔ اس کے تحت جاری پروجیکٹوں سے افغانستان کے تمام 34 صوبوں کے باشندوں کو فائدہ پہنچ رہا ہے۔ وزیر اعظم نے افغانستان میں مستحکم امن و خوشحالی کے بھارت کے عزم کو دہرایا اور افغانستان میں جامع اور مستقل جنگ بندی کی کوششوں کا خیر مقدم کیا۔ قومی سلامتی کے مشیر جناب اجیت ڈوبھال نے 7 اکتوبر کو ڈاکٹر عبداللہ عبداللہ سے ملاقات کی اور پورے افغانستان میں تشدد میں اضافہ اور خطہ میں امن و سلامتی سمیت افغانستان میں قیام امن کی کارروائی اور متعلقہ امور پر گفت و شنید کی تھی۔ وزیر خارجہ ڈاکٹر ایس جے شنکر کل، یعنی 9 اکتوبر، 2020 کو ڈاکٹر عبداللہ عبداللہ سے ملاقات کریں گے۔
بھارت جرمن رہنماؤں کی ویڈیو ٹیلی کانفرنس

نئی دہلی،06 جنوری ، 2021 / وزیراعظم جناب نریندر مودی نے اپنی جرمن ہم منصب وفاقی چانسلر ڈاکٹر انگیلا مرکیل کے ساتھ آج ویڈیو ٹیلی کانفرنس منعقد کی۔ ویزراعظم نے یوروپی اور عالمی سطح پر مستحکم اور مضبوط قیادت فراہم کرنے میں چانسلر مرکیل کے ایک قداور رول کو سراہا اور بھارت – جرمنی دفاعی شراکت داری کی ترقی میں رہنمائی پر ان کا شکریہ ادا کیا۔ دونوں رہنماؤں نے کووڈ – 19 عالمی وبا کی روک تھام کے لیے کارروائی ، دوطرفہ تعلقات ، علاقائی اور عالمی معاملات خاص طور پر بھارت یونین تعلقات سمیت باہمی اہمیت کے کلیدی معاملات پر بات چیت کی۔ وزیراعظم نے ویکسین کی تیاری کے بارے میں بھارت میں تازہ واقعات پر چانسلر مرکیل کو واقف کرایا اور انہیں دنیا کے فائدے کے لیے بھارت کی صلاحیت کو استعمال کرنے کے اس کے عزم کی یقین دہانی کرائی۔ انہوں نے جرمنی اور دیگر یوروپی ملکوں میں انفیکشن کی تازہ لہر پر جلد قابو پانے کی اپنی نیک خواہشات کا اظہار کیا۔ وزیراعظم نے بین الاقوامی شمسی اتحاد آئی ایس اے میں شامل ہونے کے جرمنی کے فیصلے کا خیرمقدم کیا اور قدرتی آفات کے مزاحم ،بنیادی ڈھانچے کے اتحاد سی ڈی آر آئی کے پلیٹ فارم کے تحت جرمنی کے ساتھ تعاون کو مزید مستحکم بنانے کے خواہش کا اظہار کیا۔ اس سال بھارت اور جرمنی کے درمیان دو طرفہ تعلقات قائم ہونے کے 70 سال پورے ہونے اور دفاعی اشتراک کے 20 سال مکمل ہونے کا ذکر کرتے ہوئے دونوں رہنماؤں نے 2021 میں جلد ہی چھٹے بین حکومتی صلاح مشورے کے انعقاد اور اس کے لیے ایک ایجنڈا طے کرنے سے اتفاق کیا۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم نے، ملک وقوم کو دیوالی کے مبارک تیوہار کی مبارکباد دی

نئیدہلی08نومبر۔وزیر اعظم جناب نریندر مودی نے ملک وقوم کو دیوالی کے مقدس تیوہار کی مبارکباد دی ہے ۔ جناب نریندر مودی نے دیوالی پر اپنی مبارکباد کے پیغام میں کہا :’’ خدا کرے کہ دیوالی کا یہ مبارک تیوہار ہر ایک کی زندگی میں خوشیاں ،صحت اور خوشحالی پیدا کرے ۔ خدا کرے کہ اچھائی اور روشنی کی طاقت ہمیشہ قائم رہے ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نے گرو گوبند سنگھ جی کو ان کے 350 ویں پرکاش پرو پر یاد کیا

نئی دہلی۔24 دسمبر وزیر اعظم جناب نریندر مودی نے 10 ویں سکھ گرو گرو گوبند سنگھ جی کو ان کے 350 ویں پرکاش پرو پر خراج عقیدت پیش کیا ۔ وزیر اعظم نے کہا ‘‘آج جب ہم 350 واں پرکاش پرو منا رہے ہیں ، میں شری گرو گوبند سنگھ جی کے تعظیم میں اپنا سر جھکا تا ہوں ۔ وہ وہ غیر معمولی جرأت اور زبردست حکمت کی علامت تھے ۔ ان کے جرأتمندانہ کارنامے اور عظیم افکار پوری نسل کے لیے ترغیب کا باعث رہے ہیں ۔ شری گرو گوبند سنگھ جی مساوات کی طاقت میں یقین رکھتے تھے ۔ انہوں نےہر قسم کے سماجی امتیاز کی مخالفت کی۔ وہ اپنے انصاف پسندی اور ایمانداری کے جذبے کے لیے عزت و احترام کی نگاہ سے دیکھے جاتے ہیں۔
ویتنام کے صدر کے سرکاری دورہ ہندوستان کے دوران طے پائے گئے سمجھوتے کی فہرست

1. معاشی اور تجارتی تعاون سے متعلق تعاون اس مفاہمت کی یادداشت کا مقصد معاشی اور تجارتی تعلقات کے فروغ کے لیے فریم ورک تیار کرنا ہے محترمہ سشما سوراج ، وزیر خارجہ عزت مآب جناب ترن توان انہ، وزارت، صنعت اور تجارت کے وزیر 2. زرعی تحقیق سے متعلق ہندوستانی کونسل اور ویتنام کی وزارت برائے زراعت اور دیہی ترقی کے مابین سال 2022-2018 کے لیے عملی منصوبہ عملی منصوبہ کا مقصد زراعت اور متعلقہ شعبہ میں تکنیکی ماہرین کے دورے کے تبادلے اور ٹیکنالوجی کی منتقلی سے متعلق تعاون کو فروغ دینا ہے۔ محترمہ سشما سوراج ، وزیر خارجہ عزت مآب جناب نگوین زوان کونگ، وزیر ، وزارت زراعت اور دیہی ترقی 3. نیوکلیائی توانائی شراکت سے متعلق گلوبل سنٹر اور ویتنام کے نیوکلیائی توانائی کے انسٹی ٹیوٹ کے مابین تعاون سے متعلق سمجھوتہ۔ اس سمجھوتے کا مقصد پرامن مقاصد کے لیے نیوکلیائی توانائی کے شعبے میں تکنیکی تعاون کو مستحکم کرنا ہے۔ جناب شیکھر بسو، سکریٹری ، نیوکلیائی توانائی کا محکمہ عزت مآب جناب ڈنگ ڈنیہ قیو، بیرونی امور کے نائب وزیر
وزیراعظم نے مغربی بنگال کے کچھ حصوں میں سیلاب کی صورتحال کے بارے میں ریاست کی وزیراعلی سے بات کی

نئی دہلی،04؍اگست: وزیر اعظم جناب نریندر مودی نے ریاست کے کچھ حصوں میں باندھ سے پانی چھوڑے جانے کی وجہ سے آئے سیلاب کی صورتحال کے بارے میں مغربی بنگال کی وزیراعلی محترمہ ممتا بنرجی سے بات کی۔ وزیراعظم نے سیلاب کی صورتحال میں مدد کی غرض سے مرکز کی جانب سے ہر ممکن مدد کا یقین دلایا۔ پی ایم او کے ایک ٹویٹ میں کہا گیا ہے:''وزیراعظم جناب نریندرمودی نے مغربی بنگال کے کچھ حصوں میں باندھ سے پانی چھوڑے جانے کے سبب آئے سیلات کی صورتحال کے بارے میں ریاست کی وزیراعلی محترمہ ممتا بنرجی کے ساتھ بات چیت کی۔ وزیر اعظم نے صورتحال کو بہتر بنانے میں مدد کی غرض سے مرکز کی جانب سے ہرممکن مدد کی یقین دہانی کرائی ہے۔ وزیراعظم متاثرہ علاقوں کے لوگوں کی حفاظت اور خیر و عافیت کے لیے دعاگو ہیں۔''
پچھلے چند برسوں میں ریلوے کی جدید کاری کے لیے بے مثال کام کیا گیا ہے:وزیر اعظم مودی

وزیر اعظم جناب نریندر مودی نے حالیہ برسوں میں ریلوے کی بنیادی ڈھانچے کی ترقی کی حکمت عملی میں ہونے والی تبدیلی کو اجاگر کیا ہے۔ اس تبدیلی کی وجہ سے بھارتی ریلوے کی جدید کاری میں بے مثال پیشرفت ہوئی ہے۔ جناب مودی ملک کے مختلف حصوں کو گجرات میں گیوڑیا سے ملانے کے لیے آٹھ ٹرینوں کو جھنڈی دکھا کر روانہ کرنے اور ریاست میں ریلوے سے وابستہ متعدد پروجیکٹوں کا ویڈیو کانفرنسنگ کے ذریعے افتتاح کرنے کے بعد اظہار خیال کر رہے تھے۔ وزیر اعظم نے کہا کہ اس سے پہلے توجہ موجودہ ڈھانچے کو چلاتے رہنے تک محدود تھی اور نئی ٹیکنالوجی کے بارے میں سوچ پر بہت کم توجہ دی جارہی تھی۔ اس حکمت عملی کو تبدیل کرنا ضروری تھا۔ حالیہ برسوں میں پورے ریلوے نظام کی جامع تبدیلی کے لیے کام کیا گیا اور یہ کام صرف بجٹ میں کم وبیشی کرنے اور نئی ٹرینوں کے اعلان تک محدود نہیں رہا۔ تبدیلی بہت سے محاذوں پر آئی ہے۔ انھوں نے کیوڑیا کو دوسرے علاقوں سے جوڑنے کے موجودہ پروجیکٹوں کی مثال پیش کی جہاں ہمہ جہت حکمت عملی کی وجہ سے کام ریکارڈ وقت میں مکمل ہوسکا۔ وزیر اعظم نے ڈیڈی کیٹڈ فریٹ کوریڈور کی بھی مثال پیش کی جو پہلے کی حکمت عملی کے مقابلے میں رویے میں تبدیلی کی مثال ہے۔ وزیر اعظم نے حال ہی میں مشرقی اور مغربی ڈیڈی کیٹیڈ فریٹ کوریڈورس کو ڈیڈی کیٹ کیاہے۔یہ پروجیکٹ زیر پیشرفت تھا اور 2006 سے 2014 کے درمیان صرف کاغذوں پر کارروائی ہوتی رہی اور ایک کلو میٹر ریلوے لائن بھی نہیں بچھائی گئی۔ اب 1100 کلو میٹر کی لائنیں اگلے چند مہینوں میں مکمل ہوجائیں گی۔
وزیراعظم نے جن دھن یوجنا کی تیسری سال گرہ پر تمام مستفیدین کو مبارکباد پیش کی

نئی دہلی۔28؍اگست۔وزیراعظم جناب نریندر مودی نے جن دھن یوجنا کے تین سال مکمل ہونے پر اس تاریخی مالی شمولیت پہل قدمی سے استفادہ کرنے والے تمام مستفیدین کو مبارکباد پیش کی ہے۔ وزیراعظم نے اپنے پیغام میں کہا ہے کہ آج جن دھن یوجنا کے تین برس مکمل ہوگئے ہیں، میں کروڑوں افراد خصوصاً ناداروں کو، جنہوں نے اس پہل قدمی سے استفادہ کیا ہے، مبارکباد پیش کرتا ہوں۔ جن دھن انقلاب ایک تاریخی لمحہ ہے جس کے ذریعے نادار، دبے کچلے اور حاشیے پر زندگی گزارنے والے افراد کو مالی لحاظ سے قومی دھارے میں لانے کی کوشش کی گئی ہے۔ جن دھن یوجنا ، سماجی تحفظاتی اسکیموں، مدرا اور اسٹینڈ اپ انڈیا کے ذریعے ہم نے لاکھوں افراد کی توقعات کو پرواز دی ہے۔ ناداروں اور حاشیے پر زندگی گزارنے والے افراد کی زندگیوں میں کوالٹی کے لحا ظ سے تبدیلی لانے کی ہماری کوششیں پوری قوت کے ساتھ جاری رہیں گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ ع ن۔ 28-08-2017
وزیر اعظم اور سعودی عرب کے عزت مآب شاہ کے درمیان ٹیلی فون پر بات چیت

نئی دہلی ،09ستمبر2020: وزیر اعظم جناب نریندر مودی نے آج عزت مآب شاہ سلمان بن عبدالعزیز آل سعود سے فون پر گفتگو کی۔ دونوں لیڈروں نے کووڈ-19 وبائی مرض کے تناظر میں عالمی چنوتیوں پر تبادلہ خیال کیا۔ وزیر اعظم نے جی 20 گروپنگ کی جاری صدارت کے دوران سعودی عرب کے ذریعے فراہم کی جانے والی قیادت کی تعریف کی۔لیڈران نے اتفاق کیا کہ جی20 کی سطح پر اٹھائے گئے اقدامات نے وبائی مرض سے نمٹنے میں باہمی اشتراک کو فروغ دیا ہے۔انہوں نے جی 20 کے حالیہ ایجنڈے میں موجود ترجیحات پر بھی بات کی۔ دونوں لیڈران نے بھارت اور سعودی عرب کے درمیان دوطرفہ تعلقات کی حالت پر اپنی طمانیت کا اظہار کیا اور تمام شعبوں میں تعاون کو مضبوط کرنے کا ارادہ ظاہر کیا۔وزیر اعظم نے کووڈ-19وباء کے دوران سعودی حکام کے ذریعے ہندوستانی سفارتکاروں کوفراہم کی گئی امداد کے لئے عزت مآب شاہ سلمان کا خاص طور سے شکریہ ادا کیا۔ وزیر اعظم نے عزت مآب شاہ سلمان بن عبدالعزیز آل سعود ، سعودی عرب کے شاہی خاندان کے دیگر ممبران اور مملکت کے تمام شہریوں کی صحت و تندرستی کے لئے اپنی نیک خواہشات کا اظہار کیا۔
وزیر اعظم نریندر مودی  نے برطانوی وزیر اعظم بورس جانسن کو حالیہ انتخابات میں جیت پر مبارک باد پیش کی

نئی دلّی، 18 دسمبر / وزیر اعظم جناب نریندر مودی نے برطانوی وزیر اعظم مسٹر بورس جانسن کو حالیہ انتخابات میں ان کی جیت پر مبارک باد پیش کی ہے۔ وزیر اعظم نے کہا کہ مسٹر جانسن کا برطانیہ کے انتخابات میں دو بارہ وزیر اعظم منتخب ہونا برطانوی عوام میں ان پر اور کنزرویٹیو پارٹی پر اعتماد کا مظہر ہے۔ وزیر اعظم جناب نریندر مودی نے بھارت کے عوام اور خود اپنی جانب سے اس اعتماد کا اظہار کیا کہ ان کی فعال قیادت میں بھارت اور برطانیہ کے درمیان اسٹریٹجنک شراکت داری مزید مستحکم ہو گی۔ مسٹر بورس جانسن نے وزیر اعظم کا ان کی نیک خواہشات کے لئے شکریہ ادا کیا۔ ساتھ ہی انہوں نے بھارت اور برطانیہ کے درمیان عہد بستگیوں کے مزید مستحکم کرنے کے عزم کا بھی اظہار کیا۔ وزیر اعظم جناب نریندر مودی نے مسٹر جانسن کو ان کی سہولت کے لحاظ سے جلد بھارت کا دورہ کرنے کی دعوت دی۔ یہ دعوت نامہ قبول کر لیا گیا ہے۔ ۔۔۔۔۔۔
میٹرولوجی دنیا میں ہماری کامیابی  ایک آئینے  کی طرح ہے : وزیراعظم

نئی دہلی،04 جنوری ،2021 / وزیراعظم جناب نریندر مودی نے کہا ہے کہ آتم نربھر بھارت کا تعلق مقدار اور معیار دونسں سے ہے۔ وہ پیمائش سے متعلق قومی اجلاس 2021 کے موقعے پر اظہار خیال کر رہے تھے جہاں انہوں نے بالکل صحیح وقت بتانے والی قومی ایٹمی گھڑی اور بھارتیہ نردیشک درویہ پرنالی کو قوم کے نام وقف کیا اور ویڈیو کانفرنسنگ کے ذریعے آج ماحولیاتی معیارات سے متعلق قومی لیباریٹری کا سنگ بنیاد رکھا۔ وزیراعظم نے کہا ’’ہمارا مقصد محض بھارتی مصنوعات کو عالمی منڈیوں میں بھر دینا نہیں ہے ۔ ہم لوگوں کے دل چیتنا چاہتے ہیں۔ ہم چاہتے ہیں کہ بھارتی مصنوعات کی عالمی سطح پر مانگ اور قبولیت ہو۔ ‘‘ وزیراعظم نے کہا کہ کئی دہائیوں تک بھارت معیار اور پیمائش کے لیے غیرملکی معیارات پر منحصر تھا۔ لیکن بھارت کی رفتار ، ترقی، شبیہ اور طاقت اب ہمارے اپنے معیارات سے طے ہوگی۔ انہوں نے کہا کہ میٹرولوجی جو پیمائش کا علم ہے اس سے کسی سائنسی حصولیابی کی بنیاد بھی طے ہوتی ہے۔ تحقیق کا کوئی بھی کام بڑے پیمانے پر پیمائش کے بغیر نہیں ہوسکتا۔ یہاں تک کہ ہماری حصولیابیاں بھی کچھ حد تک پیمائش پر منحصر ہیں۔ انہوں نے کہا کہ دنیا میں کسی ملک کا اعتبار اس کی میٹرولوجی کے قابل اعتبار ہونے پر منحصر ہوگی۔ انہوں نے کہا کہ میٹرولوجی ایک آئینے کی طرح ہے جو دنیا میں ہماری شبیہ کی عکاسی کرتا ہے۔ وزیراعظم نے کہا کہ خود کفیل بھارت کی کامیابی کا نشانہ مقدار اور معیار پر مشتمل ہے۔ انہوں نے زور دے کر کہا کہ ہر اس صارف کا دل جیتا جائے جو بھارتی مصنوعات خریدتا ہے ، نہ کہ دنیا کو بھارتی مصنوعات سے بھر دیا جائے۔ انہوں نے اس یقین دہانی پر زور دیا کہ بھارت میں تیار کی گئی مصنوعات نہ صرف عالمی مانگ کو پورا کریں بلکہ انہیں عالمی سطح پر تسلیم بھی کیا جائے۔ جناب مودی نے کہا ’’ہمیں برانڈ انڈیا کو معیار اور اعتبار کے ستونوں پر مستحکم بنانا ہے۔ ‘‘ وزیراعظم نے کہا کہ بھارتیہ نردیشک درویہ کو آج قوم کے نام وقف کیا گیا ہے جس سے صنعت کو بھاری دھاتوں ، جراثیم کش دواؤں ، دوا سازی اور کپڑے کی صنعت جیسے شعبوں میں ایک سرٹیفکیٹ یافتہ حوالہ جاتی میٹریل نظام تیار کر کے مدد دینی ہوگی۔ انہوں نے یہ بھی کہا کہ صنعت ضابطوں پر مبنی طریقِ کار کے بجائے اب صارفین پر توجہ دینے والے نظریے کی طرف بڑھ رہی ہے۔ انہوں نے کہا کہ جن نئے معیارات کے ساتھ ملک بھر کے اضلاع میں مقامی مصنوعات تک عالمی شناخت لانے کی ایک مہم چلائی جا رہی ہے، جو ہمارے ایم ایس ایم ای شعبے کے لیے خاص طور پر فائدے مند ہوگی۔ وزیراعظم نے کہا کہ بین الاقوامی معیارات پر عمل کرنے سے بھارت آنے والی غیرملکی مینوفیکچرنگ کمپنیوں کو بڑے پیمانے پر مدد ملے گی جس سے مقامی سپلائی چین دستیاب ہوگی۔ انہوں نے کہا کہ نئے معیارات کے ساتھ برآمدات اور درآمدات دونوں کے معیار کی یقین دہانی ہوگی۔ اس سے بھارت کے عام صارفین کو معیاری اشیا فراہم ہوگی اور برآمد کاروں کو درپیش پریشانیاں کم ہوں گی۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم نے پیرالمپکس میں نیزہ بازی کے مقابلے میں طلائی تمغہ جیتنے پر سومت انتل کو مبارکباد پیش  کی

نئی دہلی، 30 اگست 2021: وزیر اعظم جناب نریندر مودی نے ٹوکیو میں کھیلے جارہے پیرالمپکس کھیلوں کے دوران نیزہ بازی مقابلے میں طلائی تمغہ جیتنے پر سومت انتل کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ #پیرالمپکس میں ہمارے ایتھلیٹس کی چمک برقرار ہے! پیرالمپکس میں سومت انتل کی ریکارڈ توڑ کارکردگی پر ملک کو فخر ہے۔ اعلیٰ ترین طلائی تمغہ جیتنے پر سومت کو مبارکباد۔ مستقبل کے لئے آپ کو نیک خواہشات ۔‘‘
کابینہ نے پی ایس یو او ایم سیز کو گھریلو ایل پی جی میں نقصانات کے لئے ایک مرتبہ کی گرانٹ کے طور پر 22 ہزار کروڑ روپے کی منظودی دی ہے

وزیر اعظم جناب نریندر مودی کی سربراہی میں مرکزی کابینہ نے آج پیٹرولیم اور قدرتی گیس کی وزارت کی جانب سے تین پبلک سیکٹر انڈ ٹیکنگ آئل مارکٹنگ کمپنیز (پی ایس یو او ایم سیز) کو ایک مرتبہ کی گرانٹ کے طور پر 22 ہزار کروڑ روپے کی تجویز کو منظودی دی ہے ۔ یہ گرانٹ انڈین آئل کارپوریشن لمٹڈ( آئی او سی ایل)، بھارت پیٹرولیم کارپوریشن لمٹڈ (بی پی سی ایل ) اور ہندوستان پیٹرولیم کارپوریشن لمٹڈ( ایچ پی سی ایل) میں تقسیم کی جائے گی۔ اس منظور ی سے پی ایس یو او ایم سیز کو آتم نربھر بھارت ابھیان کے تئیں اپنے وعدے کو پورا کرنےا ور ایل پی جی کی لگاتار فراہمی کو یقینی بنانے اور میک ان انڈیا مصنوعات کی خریداری میں مدد ملے گی۔ گھریلو ایل پی جی سلنڈر کی انضباطی قیمتوں پر صارفین کی سپلائی پبلک سیکٹر کی آئل مارکٹنگ کمپنیاں آئی او سی ایل ، بی پی سی ایل اور ایچ پی سی ایل کرتی ہیں۔ جون 2020 سے جون 2022 تک ایل پی جی کی بین الاقوامی قیمتوں میں تقریبا تین سو فیصد اضافہ ہوا۔ تاہم بین الاقوامی مارکٹ میں ایل پی جی کی قیمتوں کے اتار چڑھاؤ سے صارفین کو غیر متاثر رکھنے کے لئے گھریلو ایل پی جی صارفین تک یہ اضافہ شدہ قیمتیں نہیں پہنچائی گئیں۔ گھریلو ایل پی جی قیمتوں میں اس مدت کے دوران صرف 72 فی صد اضافہ ہوا۔ اس وجہ سے ان او ایم سیز کو بھاری نقصان ہوا۔ ان نقصانات کے باوجود تین پی ایس یو او ایم سیز نے ملک میں رسوئی گیس کی اہم سپلائی برقرار رکھی۔
وزیر اعظم نے لوہڑی کے موقع پر لوگوں کو مبارکباد دی

نئی دہلی،13؍جنوری؍2022: وزیر اعظم جناب نریندر مودی نے لوہڑی کے موقع پر لوگوں کو مبارکباد دی ہے۔ ایک ٹوئٹ میں وزیر اعظم نے کہا۔ ’’آپ سب کو لوہڑی کی دلی مبارکباد؛ میں سبھی لوگوں کی اچھی صحت اور بہتری کے لئے دعا کرتاہوں۔ بھگوان کرے یہ خاص دن ہمارے سماج میں بھائی چارے کے جذبے کو مزید فروغ دے۔‘‘
وزیراعظم نریندر مودی نے بھارت اورجاپان کے درمیان درخشاں تعلقات پر ایک اوپیڈ تحریر کیا

وزیراعظم جناب نریندر مودی نے ایک مقامی جاپانی اخبار میں بھارت اورجاپان کے درمیان درخشاں تعلقات پر ایک اوپیڈ تحریر کیا۔ وزیراعظم مودی جاپان کے سرکاری دورے پر ہیں۔ وزیراعظم نے ٹویٹ کیا : ’’انہو ں نے بھارت اورجاپان کے درمیان درخشاں تعلقات پر ایک اوپیڈ تحریر کیا ہے۔ ہماری امن، استحکام اور خوشحالی کے لئے شراکت داری ہے ۔ میں اپنی خصوصی دوستی کے سفر پر نکلا ہوں جس کے شاندار 70 سال مکمل ہورہے ہیں ۔ @Yominline" ’’کووڈ عالمی وبا کے بعد کی دنیا میں بھارت اورجاپان کے درمیان قریبا تعاون کافی اہم ہیں ، دونوں ممالک جمہوری قدروں کے تئیں پوری طرح پرعزم ہیں، ہم دونوں ایک مستحکم اور محفوظ بھارت بحر الکاہل خطے کے اہم ستون ہیں۔ مجھے بہت خوشی ہوئی ہے کہ ہم کثیر جہتی فورموں میں مل کر کام کررہے ہیں‘‘۔ ’’مجھے اس وقت سے جاپانی عوام کے ساتھ مستقل بات چیت کرنے کاموقع حاصل رہا ہے ، جب میں گجرات کا وزیراعلیٰ تھا ۔ جاپان نے جس طرح ترقی کی منزلیں طے کی ہیں وہ ہمیشہ قابل تعریف ہے۔ جاپان بنیادی ڈھابچے، ٹکنالوجی، اختراع، ا سٹارٹ اپس اورمزید کئی شعبوں سمیت کلیدی شعبوں میں بھارت کا شراکت دا ر ہے‘‘۔
وزیر اعظم نے ایس پی بالا سبرا منیم کے انتقال پر تعزیت کا اظہار کیا

نئی دلّی ،25 ستمبر / وزیر اعظم جناب نریندر مودی نے جناب ایس پی بالا سبرا منیم کے انتقال پر تعزیت کا اظہار کیا ہے ۔ وزیر اعظم نے کہا کہ " جناب ایس پی بالا سبرا منیم کے افسوسناک انتقال سے ہماری ثقافت کی دنیا کو ایک بہت بڑا نقصان ہوا ہے ۔ پورے بھارت میں ہر گھر میں معروف ، اُن کی نغمگی سے بھر پور آواز اور موسیقی نے دہائیوں تک سامعین کو مسحور کیا ہے ۔ دکھ کی اِس گھڑی میں میری تمام تر ہمدردیاں ، اُن کے اہلِ خانہ اور چاہنے والوں کے ساتھ ہیں ۔ اوم شانتی ۔ " ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا )
وزیر اعظم کا  عالمی سرمایہ کاروں کی چوٹی کانفرنس- 2018 کے افتتاحی اجلاس سے خطاب

نئی دہلی۔03 فروری وزیر اعظم جناب نریندر مودی نے آج گوہاٹی میں منعقدہ ایڈوانٹج آسام – عالمی سرمایہ کاروں کی چوٹی کانفرنس 2018 کے افتتاحی اجلاس سے خطاب کیا ۔ چوٹی کانفرنس میں شرکت کے لیے آئے وفود کا استقبال کرتے ہوئے وزیر اعظم نے کہا کہ شمال مشرق مرکزی حکومت کی ایکٹ ایسٹ پالیسی کے مرکز میں ہے ۔ ایکٹ ایسٹ پالیسی کا تصور سے آسیان ممالک کے ساتھ عوامی رابطے ، تجارتی اور دیگر تعلقات میں اضافہ ہوا ہے ۔ وزیر اعظم نے ہندوستان اور آسیان ممالک کے درمیان شراکت داری کے 25 سال مکمل ہونے کی تقریب ہند-آسیان یادگار چوٹی کانفرنس کا ذکر کرتے ہوئے کہا کہ ہندوستان اور آسیان ممالک کے مابین تعلقات ہزاروں سال قدیم ہیں ۔ انہوں نے کہا کہ یہ ہندوستان کے لیے باعث فخر ہے کہ اس نے نئی دہلی میں منعقدہ یوم جمہوریہ کی تقریب میں 10آسیان ممالک کے سربراہوں کی معزز مہمانوں کی حیثیت سے ضیافت کی۔ وزیر اعظم نے زور دے کر کہا کہ ہندوستان کی شرح ترقی شمال مشرقی خطے کی متوازن اور تیز رفتار ترقی سے مزید مستحکم ہوگی ۔ انہوں نے کہا کہ مرکزی حکوت کی اسکیموں کا مقصد وہاں کے لوگوں کی زندگی میں نمایاں تبدیلی لانا اور عوامی سہولیات میں بہتری لانا ہے ۔ وزیر اعظم نے کہا کہ مرکزی بجٹ میں ‘‘ آیوش مان بھارت’’ اسکیم کا اعلان کیا گیا ہے جو کہ اپنی نوعیت کی دنیا کی سب سے بڑی اسکیم ہے ۔ انہوں نے کہا حفظان صحت کی اسکیم سے 45 سے 50 کروڑ لوگوں کو فائدہ پہنچے گا ۔ انہوں نےغریبوں کے لیے حفظان صحت کے ان دیگر اقدامات کا بھی ذکر کیا جنہیں مرکزی حکومت نے کیے ہیں ۔ جناب نریندر مودی نے کہا کہ مرکزی حکومت کسانوں کی اِن پٹ لاگت کم کر کے اور پیداوار کے لیے مناسب قیمت فراہم کر کے ان کی آمدنی دوگنی کرنے کے سمت میں کام کر رہی ہے۔ انہوں کسانوں کی بہبود کے لیے مرکزی حکومت کے دیگر اقدامات کا بھی ذکر کیا ۔ وزیر اعظم نے لوگوں کو قابل استطاعت مکانات فراہم کرنے کے اقدامات کا حوالہ دیا اور ایل ای ڈی بلب کی تقسیم کے لیے اجول یوجنا کا ذکر کیا جس سے بجلی کے بلوں میں خاطر خواہ بچت ہوتی ہے ۔ انہوں نے نیشنل بمبو مشن کی از سر نو تعمیر کا ذکر کیا ، جس کے بارے میں انہوں نے کہا کہ یہ شمال مشرق کے لیے خاص طور پر بہت اہم ہے ۔ وزیر اعظم نے کہا کہ مرکزی حکومت کے انتظامی ڈھانچے میں بہتری لانے سے پروجیکٹوں کے نفاذ میں زبردست تیزی آئی ہے ۔ وزیر اعظم نے مدرا یوجنا کے تحت کاروباریوں کو کولیٹرل فری قرض فراہم کے اقدامات کا ذکر کیا ۔ انہوں نے کہا کہ ایم ایس ایم ای کو ٹیکس سے راحت دلانے کے لیے مرکزی بجٹ میں اقدامات کیے گئے ہیں ۔ وزیر اعظم نے کالے دھن اور بدعنوانی کے خاتمے کے لیے مرکزی حکومت کی عہد بستگی کا اعادہ کیا ۔ انہوں نے کہا کہ حکومت نے گزشتہ تین برسوں میں اہم اقتصادی اصلاحات کیے ہیں اور تجارت کرنے کے طریقہ کار کو آسان بنایا ہے ۔ یہ ان ہی اصلاحات کا نتیجہ ہے کہ آج ہندوستان نے 190 ممالک میں کاروبار سے متعلق عالمی بینک کی رپورٹ میں45 کی چھلانگ لگا کر 100 واں مقام حاصل کیا ہے ۔ آسام کے عظیم موسیقار بھوپن ہزاریکا کا حوالہ دیتے ہوئے وزیر اعظم نے کہا کہ اپنے مجاہدین آزادی کے خوابوں اور تصورات کو بروئے کار لانا اور 2022 تک نئے ہندوستان کی تعمیر ہماری اجتماعی ذمہ داری ہے۔ وزیر اعظم نے شمال مشرق میں نقل و حمل کے نئے ڈھانچے کی تعمیر کے لیے اقدامات کا ذکر کیا ۔ انہوں نے آسام کے وزیر اعلی جناب سربھانند سونووال کاآسام میں کاروبار اور ترقی کے لیے سازگار ماحول بنانے کے لیے مبارکباد پیش کی ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم نے زیارت گاہوں کو صاف ستھرا رکھنے کے لیے عقیدت مندوں کے جذبے کی ستائش کی

وزیر اعظم نے عبادت گاہوں کو صاف ستھرا رکھنے کے سلسلے میں زائرین کے درمیان ابھرتے ہوئے جذبے کی ستائش کی۔ وزیر اعظم اتراکھنڈ کے وزیر اعلیٰ پشکر سنگھ دھامی کے ٹوئیٹ کے سلسلے پر ردعمل کا اظہار کررہے تھے، جس کے تحت وزیر اعلیٰ نے من کی بات پروگرام کے دوران ہماری عبادت گاہوں کو صاف ستھرا رکھنے سے متعلق وزیر اعظم کی اپیل کے ردعمل کے طور پر زیارت گاہوں کو صاف ستھرا رکھنے کے سلسلے میں عقیدت مندوں سے متعلق ایک واقعہ بیان کیا تھا۔ وزیر اعظم نے ٹوئیٹ کیا: زیارت گاہوں کی صفائی ستھرائی کے لیے عقیدت مندوں کا یہ جذبہ ہر کسی کو ترغیب فراہم کرنے والا ہے۔